Emmett Till
Emmett Louis "Bobo" Till (jdb. 25ê tîrmeha 1941an, Chicago, DYA - m. 28ê tebaxa 1955an, Money, DYA) kurekî afroamerîkî bû ku ji ber sedemên nijadî li bajarê Money, Mississippi, bi hovane hate kuştin. Mirina wî wekî yek ji bûyerên sereke, yên ku tevgera mafên sivîl a afroamerîkî xurt kir, tê bibîranîn. Gumanbarên sereke hatin beraet kirin, lê paşê wan sûcê xwe qebûl kirin. Dayika Till daxwaz kir ku kurê xwe bi tabût vekirî merasîmeke cinazeyê bide, da ku her kes bibîne ku lawik çawa hatiye îşkencekirin û kuştin: Li wî xistibûn, çavê wî jê kiribûn û gule lê hatibû reşandin. Di dawiyê de wan bi kepçeyek ku bi têlên bihurî ji bo balastê li stûyê wî girêdabû û ew avêtibûn çemê Tallahatchie. Cenaze sê rojan di çem de ma û ji aliyê du masîgiran ve hat dîtin. Till li goristana Burr Oak li Alsip, Illinois hat veşartin. Lêpirsîna kuştina wî bi fermî di gulana 2004ê de hat vekirin, û di çarçoveya lêpirsînê de laş ji bo otopsiyê hat derxistin. Piştre cenaze ji aliyê malbatê ve hate definkirin.